ddrg/super_eurlex huggingface dataset:
A BIZOTTSÁG IRÁNYELVE

(1986. május 20.)

a szőlő fajtáinak vizsgálata során alkalmazott jellemzők és minimális feltételek meghatározásáról szóló 72/169/EGK irányelv módosításáról

(86/267/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3768/85/EGK rendelettel[1] módosított, a vegetatív szőlő-szaporítóanyagok forgalmazásáról szóló, 1968. április 9-i 68/193/EGK tanácsi irányelvre[2] és különösen annak 5d. cikke (2) bekezdésére,

mivel a 68/193/EGK irányelvvel összhangban, a tagállamok kötelesek jegyzéket összeállítani azokról a fajtákról, amelyek standard szaporítóanyagát a területükön hivatalos minősítésre és vizsgálatra elfogadják;

mivel a fajták elismerését közösségi feltételekhez kötötték, amelyeket hivatalos vizsgálatokkal és különösen termésvizsgálatokkal kell érvényre juttatni;

mivel a vizsgálatoknak kellő számú jellemzőre kell kiterjedniük, hogy a fajták leírhatók legyenek;

mivel ezeket a jellemzőket a 72/169/EGK bizottsági irányelv[3] rögzíti;

mivel e rendelet I. melléklete tartalmazza a fenológiai adatok megállapítására használt kontrollfajták jegyzékét;

mivel kontrollfajták meghatározására van szükség Görögország és Spanyolország esetében;

mivel az e határozatban előírt intézkedések összhangban vannak a Mezőgazdasági, Kertészeti és Erdészeti Magok és Szaporítóanyagok Állandó Bizottságának véleményével,

ELFOGADTA EZT AZ IRÁNYELVET:

1. cikk

A 72/169/EGK irányelv I. melléklete B. 1. pontja az 1.1.1. pont után a következő szöveggel egészül ki:

"1.1.1a. Görögország tekintetében:

1.1.1a.1. fehérszőlőfajták - Savatiano, Zuomiatiko, Vilana, Assyrtiko, Chardonnay

1.1.1a.2. kékszőlőfajták - Mandilaria, Xynomavro, Cabernet Sauvignon, Korinthiaki

1.1.1a.3. csemegeszőlőfajták - Razaki, Cardinal, Italia, Soultanina, Perlette

1.1.1b. Spanyolország tekintetében:

1.1.1b.1. fehérszőlőfajták - Airen, Palomino, Pedro Ximénez, Viura-Macabeo

1.1.1b.2. kékszőlőfajták - Bobal, Garnacha, Mazuela, Tempranillo

1.1.1b.3. csemegeszőlőfajták -Moscatel, Roseti, Aledo, Ohanes"

2. cikk

A tagállamok legkésőbb 1987. január 1-jén hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1986. május 20-án.

a Bizottság részéről

Frans ANDRIESSEN

alelnök

[1] HL L 362., 1985.12.31., 8. o.

[2] HL L 93., 1968.4.17., 15. o.

[3] Hl L 103., 1972.5.2., 25. o.
A Tanács irányelve

(1986. május 26.)

a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló 79/117/EGK irányelv módosításáról

(86/214/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100. cikkére,

tekintettel a Bizottság javaslatára,

mivel a legutóbb a 85/298/EGK irányelvvel [1] módosított, a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló, 1978. december 21-i 79/117/EGK tanácsi irányelv [2] előírja a tagállamok számára annak biztosítását, hogy olyan növényvédő szerek, melyek a mellékletben felsorolt hatóanyagok egyikét, vagy azok közül többet tartalmaznak, ne kerüljenek forgalomba vagy használatra, kivéve, ha ez egyes ideiglenes derogációkkal összhangban történik;

mivel az említett irányelv 6. cikkének (1) bekezdése lehetővé teszi a Bizottság számára a melléklet módosítását a 78/436/EGK határozat [3] alapján felállított Peszticidek Tudományos Bizottságával történt megfelelő konzultációt, és a 76/894/EGK határozat [4] alapján felállított Növény-egészségügyi Állandó Bizottsághoz való áttételt követően;

mivel fent említett irányelv 6. cikkének (2) bekezdése 1981. január 1-jét követő ötéves időszakra korlátozza az eljárás alkalmazását, de lehetővé teszi, hogy a Tanács a Bizottság javaslata alapján eljárva egyhangú határozatával az eljárás alkalmazásának meghosszabbításáról, vagy az alkalmazását érintő korlátok eltörléséről döntsön;

mivel az eljárás alkalmazásának határidőhöz kötésére azért került sor, hogy működése ellenőrizhető legyen; mivel a szerzett tapasztalat pozitív, és az alkalmazás határidejének korlátozását ezért meg kell szüntetni,

ELFOGADTA EZT AZ IRÁNYELVET:

1. cikk

A 79/117/EGK irányelv 6. cikkének (2) bekezdése hatályát veszti.

2. cikk

Ennek az irányelvnek a tagállamok a címzettjei.

Kelt Brüsszelben, 1986. május 26-án.

a Tanács részéről

az elnök

G. Braks

[1] HL L 154., 1985.5.22., 48. o.

[2] HL L 33., 1979.2.8., 36. o.

[3] HL L 124., 1978.5.12., 16. o.

[4] HL L 340., 1976.12.9., 25. o.

--------------------------------------------------
A Tanács irányelve

(1986. március 18.)

egyes előre csomagolt termékek névleges töltőtömegének és névleges térfogatának megengedett kiszerelési értéksorairól szóló tagállami jogszabályok közelítéséről szóló 80/232/EGK irányelv módosításáról

(86/96/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100. cikkére,

tekintettel a Bizottság javaslatára [1],

tekintettel a Közgyűlés véleményére [2],

tekintettel a Gazdasági és Szociális Bizottság véleményére [3],

mivel a 80/232/EGK irányelv [4] 1980. január 15-i elfogadása óta nehézségek merültek fel különösen egyes termékek I. mellékletben szereplő megnevezése, valamint a III. melléklet bevezető bekezdésének értelmezése tekintetében;

mivel az említett mellékleteket ennek eredményeként módosítani kell,

ELFOGADTA EZT AZ IRÁNYELVET:

1. cikk

A 80/232/EGK irányelv I. és III. melléklete ennek az irányelvnek a melléklete szerint módosul.

2. cikk

A tagállamok megteszik azokat az intézkedéseket, amelyek szükségesek ahhoz, hogy az értesítéstől [5] számított 18 hónapon belül megfeleljenek ennek az irányelvnek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1986. március 18-án.

a Tanács részéről

az elnök

W. F. Eekelen

[1] HL C 18., 1984.1.25., 7. o.

[2] HL C 46., 1985.2.18., 92. o.

[3] HL C 206., 1984.8.6., 17. o.

[4] HL L 51., 1980.2.25., 1. o.

[5] Erről az irányelvről a tagállamokat 1986. március 18-án értesítették.

--------------------------------------------------

MELLÉKLET

1. "1.5.4. Puffasztással vagy pörköléssel előállított gabona-alapú élelmiszerek (puffasztott rizs, kukoricapelyhek és hasonló termékek) (közös vámtarifa szerinti vámtarifaszám: 19.05)

250 – 375 – 500 – 750 – 1000 – 1500 – 2000.

4. KÉSZ FESTÉKEK ÉS LAKKOK (hozzáadott oldószerrel vagy a nélkül; közös vámtarifa szerinti vámtarifa-alszám: 32.09 A II, a diszperziós színezékek és oldatok kivételével) (a mennyiség ml-ben kifejezve)

25 – 50 – 125 – 250 – 375 – 500 – 750 – 1000 – 2000 – 2500 – 4000 – 5000 – 10000."

2. "Az aeroszoladagolókra vonatkozó tagállami jogszabályok közelítéséről szóló, 1975. május 20-i 75/324/EGK tanácsi irányelv (1) 8. cikke (1) bekezdésének e) pontjától eltérve az olyan aeroszoladagolókban értékesített termékeken, amelyek megfelelnek az ebben az irányelvben meghatározott követelményeknek, nem szükséges a termékek tartalmának névleges tömegét feltüntetni."

--------------------------------------------------
A Tanács 86/355/EGK irányelve

(1986. július 26.)

a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló 79/117/EGK irányelv módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésére,

tekintettel legutóbb a 86/214/EGK irányelvvel [1] módosított, a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló, 1978. december 21-i 79/117/EGK tanácsi irányelvre [2] és különösen annak 6. cikkére,

mivel a 79/117/EGK irányelv előírja melléklete tartalmának rendszeres módosítását, figyelembe véve a tudományos és műszaki ismeretek fejlődését;

mivel megerősítésre került az, hogy az etilén-oxid növényvédő szerként történő felhasználása, különösen a tárolt növények és növényi termékek gázos kezelésére való használata során szermaradványt hagy az élelmiszerekben, ami veszélyt jelenthet az emberi vagy állati egészségre;

mivel a növények védelmére alternatív kezelések hozzáférhetők, egyes kisebb jelentőségű termékek kivételével;

mivel az etilén-oxid növényvédő szerként történő forgalmazását és felhasználását ezért be kell tiltani;

mivel azonban, amennyiben erre különleges igény van, a tilalom alól kivétel engedélyezhető ideiglenesen a tagállamok számára egyes kisebb jelentőségű termékek esetében mindaddig, amíg egyéb kezelési módszerek elérhetővé válnak,

ELFOGADTA EZT AZ IRÁNYELVET:

1. cikk

A 79/117/EGK irányelv melléklete a következő bejegyzéssel egészül ki:

"C.Etilén-oxid | a)a kórokozószint csökkentésére a következő szárított zöldségek esetében, amelyeket olyan élelmiszerkészítményekben alkalmaznak, amelyek nem esnek át teljes főzéses kezelésen a fogyasztást megelőzőenspárgahagymapóréhagymagombab)a kórokozószint csökkentésére szárított gyógynövények és fűszerek esetébenc)a kórokozószint csökkentésére olyan szárított gyógynövények esetében, amelyeket kizárólag további feldolgozás nélküli gyógyászati termékként hoznak forgalombad)a kórokozószint csökkentésére kakaóporban és kakaópogácsábane)dohánylevelek gázos kezelésére Ezek a derogációk legkésőbb 1989. december 31-ig érvényesek. |

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1987. július 1-jéig megfeleljenek.

3. cikk

Ennek az irányelvnek a tagállamok a címzettjei.

Kelt Brüsszelben, 1986. július 21-én.

a Tanács részéről

az elnök

G. Howe

[1] HL L 152., 1986.5.26., 45. o.

[2] HL L 33., 1979.2.8., 36. o.

--------------------------------------------------
A Bizottság irányelve

(1986. november 6.)

a gépjárművek visszapillantó tükreire vonatkozó tagállami jogszabályok közelítéséről szóló 71/127/EGK irányelvnek a műszaki fejlődéshez történő hozzáigazításáról

(86/562/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 80/1267/EGK irányelvvel [1] módosított, a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvre [2], és különösen annak 11. cikkére,

tekintettel a legutóbb a 85/205/EGK bizottsági irányelvvel [3] módosított, a gépjárművek visszapillantó tükreire vonatkozó tagállami jogszabályok közelítéséről szóló, 1971. március 1-i 71/127/EGK tanácsi irányelvre [4],

mivel valamennyi, 1986. október l-je után, EGK-alkatrész-típusjóváhagyás során jóváhagyott visszapillantó tükrön a 02 sorszámú EGK-típus-jóváhagyási jelet kell elhelyezni; az I., és II. és III. osztályba tartozó visszapillantó tükrökön a 01 sorszámot addig szabad tovább használni, amíg a fenti három visszapillantótükör-osztályra vonatkozó követelményeket meg nem változtatják;

mivel a visszapillantó tükrök nagy része védő műanyagburkolattal van ellátva, és a típus-jóváhagyási jel egyetlenegy karakterének megváltoztatása a formázó berendezés jelentős vagy teljes átállítását vonná maga után; ezek az átállítási költségek az elérni kívánt célhoz viszonyítva aránytalanok;

mivel az ezen irányelvben előírt intézkedések megfelelnek a motorgépjárművek ágazatában a kereskedelem technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság véleményének,

ELFOGADTA EZT AZ IRÁNYELVET:

1. cikk

A 71/127/EGK irányelv a következőképpen módosul:

1. A II. melléklet 2. függelékének 4.2. pontja a következő szöveggel egészül ki:

"Az I., II. és III. osztályba tartozó visszapillantó tükröknél azonban a 01 sorszám megtartható, amennyiben nem változtatták meg a három visszapillantótükör-osztályra vonatkozó követelményeket."

2. A III. melléklet a következő 1.3. ponttal egészül ki:

"1.3. Azok a járművek, amelyek a visszapillantó tükör felszerelésére vonatkozóan az EGK-típusjóváhagyást ezen irányelv előírásai szerint kapták meg, részben vagy egészben felszerelhetők olyan I., II. vagy III. osztályba tartozó visszapillantó tükrökkel, amelyeknek típus-jóváhagyási jelében a 01 sorszám szerepel, amennyiben a három visszapillantótükör-osztályra vonatkozó követelményeket nem változtatták meg."

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1986. december 31-ig megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1986. november 6-án.

a Bizottság részéről

Cockfield

alelnök

[1] HL L 375., 1980.12.31., 34. o.

[2] HL L 42., 1979.2.23., 1. o.

[3] HL L 90., 1985.3.29., 1. o.

[4] HL L 68., 1971.3.22., 1. o.

--------------------------------------------------
A Bizottság irányelve

(1986. június 20.)

a gabonavetőmagok forgalmazásáról szóló, 1966. június 14-i 66/402/EGK tanácsi irányelv módosításáról

(86/320/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 86/155/EK irányelvvel [1] módosított, a gabonavetőmagok forgalmazásáról szóló, 1966. június 14-i 66/402/EGK tanácsi irányelvre [2] és különösen annak 2. cikkének (1a) bekezdésére és 21a. cikkére,

mivel a 66/402/EGK irányelv hatálya alá tartozó fajok keresztezésének eredményeként létrejövő hibridekkel kapcsolatos tudományos és műszaki ismeretek bővülésének figyelembevételével az említett irányelv hatályát ki kell terjeszteni a Sorghum bicolor és a Sorghum sudanense keresztezésének eredményeként létrejövő hibridekre azok közösségbeli jelentőségének megnövekedése miatt;

mivel a tudományos és műszaki ismeretek bővülésének figyelembevételével módosítani kell az említett irányelv I. mellékletét azoknak a feltételeknek a kiigazítása érdekében, amelyeknek a Sorghum fajok vetéseinek meg kell felelniük;

mivel az ezen irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

ELFOGADTA EZT AZ IRÁNYELVET:

1. cikk

A 66/402/EGK irányelv a következőképpen módosul:

1. A 2. cikk (1) bekezdésének A. pontja a következő szöveggel egészül ki:

"Ez a meghatározás kiterjed a fent említett fajok keresztezésének eredményeként létrejövő következő hibridekre is:

Sorghum bicolor (L.) Moench × Sorghum sudanense (Piper) Stapf. | A Sorghum és a szudáni fű keresztezésének eredményeként lét- rejövő hibridek. |

Ha másként nem határozzák meg, a fent említett hibridek vetőmagjaira az azok alapjául szolgáló egyes fajok esetében alkalmazandó szabványok és egyéb feltételek vonatkoznak."

2. Az I. melléklet 3. C. b) pontja a "hibridváltozatok" szóval egészül ki a "minősített vetőmagvai" szavak előtt.

3. Az I. melléklet 3. C. pontja a következő szöveggel egészül ki:

"c) a Sorghum fajok nyílt beporzású vagy szintetikus fajtáinak vetései megfelelnek a következő szabványoknak: a vetésben a nyilvánvalóan nem a fajtához tartozó növények száma legfeljebb:

- 30 m2-enként egy az elit vetőmag termesztése esetén,

- 10 m2-enként egy a minősített vetőmag termesztése esetén".

2. cikk

A tagállamok meghozzák azokat az intézkedéseket, amelyek szükségesek ahhoz, hogy ennek az irányelvnek legkésőbb 1987. július 1-jén megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1986. június 20-án.

a Bizottság részéről

Frans Andriessen

alelnök

[1] HL L 118., 1986.5.7., 23. o.

[2] HL 125., 1966.7.11., 2308/66. o.

--------------------------------------------------
A Tanács 87/164/EGK irányelve

(1987. március 2.)

a munkáltató fizetésképtelensége esetén a munkavállalók védelmére vonatkozó tagállami jogszabályok közelítéséről szóló 80/987/EGK irányelv Spanyolország csatlakozása folytán történő módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel Spanyolország és Portugália Csatlakozási Szerződésére, és különösen annak 2. cikke (3) bekezdésére, valamint az ahhoz csatolt csatlakozási okmányra, és különösen annak 396. cikkére,

tekintettel a Bizottság javaslatára,

mivel a 80/987/EGK irányelv [1] 1. cikkének (2) bekezdése előírja, hogy a tagállamok az irányelv hatályából kivételesen kizárhatják a munkavállalók bizonyos kategóriáinak követeléseit a munkavállalók munkaszerződésének vagy munkaviszonyának sajátos jellege miatt;

mivel az említett rendelkezés szerint a Spanyol Királyság jelezte azon igényét, hogy munkaviszonyuk sajátos jellege miatt az említett irányelv hatályából kizárja a természetes személy által foglalkoztatott háztartási alkalmazottakat;

mivel ezért szükséges a 80/987/EGK irányelv mellékletének a Csatlakozási Okmány II. melléklete V. fejezetének 4. pontjával összhangban történő módosítása,

ELFOGADTA EZT AZ IRÁNYELVET:

1. cikk

1986. január 1-jei hatállyal a 80/987/EGK irányelv mellékletének I. szakasza a következők szerint módosul:

a) az

"A. GÖRÖGORSZÁG"

után a következő szöveg kerül:;

"B. SPANYOLORSZÁG

Természetes személy által foglalkoztatott háztartási alkalmazottak."

b) B., C. és D. a megfelelő módon C-re, D-re és E-re változik.

2. cikk

Ennek az irányelvnek a tagállamok a címzettjei.

Kelt Brüsszelben, 1987. március 2-én.

a Tanács részéről

az elnök

P. de Keersmaeker

[1] HL L 283. szám, 1980.10.28., 23. o.

--------------------------------------------------
A Bizottság irányelve

(1987. február 10.)

a kozmetikai termékek összetételének ellenőrzéséhez szükséges vizsgálati módszerekre vonatkozó tagállami jogszabályok közelítéséről szóló 80/1335/EGK első irányelv módosításáról

(87/143/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 87/137/EGK bizottsági irányelvvel módosított [1], a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre [2] és különösen annak 8. cikke (2) bekezdésére,

mivel a tudományos és műszaki adatok figyelembevételével a cink meghatározásának vizsgálati módszerét módosítani kell; mivel 80/1335/EGK [3] bizottsági irányelvet ezért módosítani kell;

mivel az ezen az irányelvben előírt intézkedések összhangban vannak a kozmetikaitermék-ágazat kereskedelme technikai akadályainak felszámolásáról szóló irányelvek műszaki fejlődéshez való hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 80/1335/EGK irányelv mellékletének VI. fejezete a következőképpen módosul:

1. Az 5. pont a következővel egészül ki:

"5.13. Szűrőpapír, 4. sz. Whatman-papír vagy azzal egyenértékű".

2. A 6.1. pont a következővel egészül ki:

"6.1.1. Szűrjük le, ha szükséges vákuum-szivattyú segítségével, és a szűrletet fogjuk fel.

6.1.2. Az extrakciós lépést még 50 ml desztillált vízzel ismételjük meg. Szűrjük le és a szűrleteket öntsük össze."

3. A 6.2. pontban az oldat hivatkozása 6.1. helyett 6.1.2.

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1988. július 1-jéig megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1987. február 10-én.

a Bizottság részéről

Grigoris varfis

a Bizottság tagja

[1] HL L 56., 1987.2.26., 20. o.

[2] HL L 262., 1976.9.27., 169. o.

[3] HL L 383., 1980.12.31., 27. o.

--------------------------------------------------
A Tanács 87/181/EGK irányelve

(1987. március 9.)

a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló 79/117/EGK irányelv mellékletének módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésére,

tekintettel a legutóbb a 86/355/EGK irányelvvel [1] módosított, a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló, 1978. december 21-i 79/117/EGK tanácsi irányelvre [2] és különösen annak 6. cikke (3) bekezdésére,

tekintettel a Bizottság javaslatára,

mivel a 79/117/EGK irányelv előírja melléklete tartalmának rendszeres módosítását, figyelembe véve a tudományos és technikai ismeretek fejlődését;

mivel megerősítésre került az, hogy a nitrofen növényvédő szerként, különösen gyomirtóként történő felhasználása veszélyt jelenthet az emberi vagy állati egészségre;

mivel megerősítésre került az is, hogy az 1,2-dibrómetán és az 1,2-diklóretán növényvédő szerként, különösen a növények és a talaj gázos kezelésére történő felhasználása veszélyt jelenthet az emberi vagy állati egészségre, valamint indokolatlanul káros hatást fejt ki a környezetre,

ELFOGADTA EZT AZ IRÁNYELVET:

1. cikk

A 79/117/EGK irányelv mellékletében a "C. Etilén-oxid" szövegrész helyébe a következő rendelkezés lép:

"C. Egyéb vegyületek

1. Etilén-oxid"

és a következő bejegyzésekkel egészül ki:

"2. Nitrofen

3. 1,2-dibrómetán

4. 1,2-diklóretán"

.

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb a következő időpontokig megfeleljenek:

- a nitrofen és az 1,2-dibrómetán esetében 1988. január 1-jéig,

- az 1,2-dikloroetán esetében 1989. június 1-jéig.

Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1987. március 9-én

a Tanács részéről

az elnök

M. Eyskens

[1] HL L 212., 1986.8.2., 33. o.

[2] HL L 33., 1979.2.8., 36. o.

--------------------------------------------------
A Bizottság irányelve

(1987. szeptember 9.)

a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló 79/117/EGK tanácsi irányelv mellékletének harmadik alkalommal történő módosításáról

(87/477/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésére,

tekintettel legutóbb a 87/181/EGK irányelvvel [1] módosított, a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló, 1978. december 21-i 79/117/EGK tanácsi irányelvre [2] és különösen annak 6. cikkére,

mivel a tudományos és műszaki tudás fejlődése szükségessé tesz bizonyos módosításokat a 79/117/EGK irányelv mellékletében;

mivel kívánatosnak tűnik eltörölni egyes ideiglenes, az irányelvben foglalt tilalmakra vonatkozó derogációkat, mivel mostanra kevésbé veszélyes kezelések is hozzáférhetők;

mivel valamennyi tagállam értesítette a Bizottságot arról, hogy nem, vagy a továbbiakban nem kíván élni ezekkel a derogációkkal;

mivel ezen irányelv rendelkezései összhangban vannak a Növény-egészségügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A 79/117/EGK irányelv melléklete a következőképpen módosul:

1. Az A. részben, "Higanyvegyületek":

a) a 4. pontban, "Alkil-higanyvegyületek", a 2. oszlop szövegének helyébe a következő szöveg lép: "Cukorrépa-vetőmag kezelésére";

b) az 5. pontban, "Alkoxialkil- és aril-higanyvegyületek", a 2. oszlop szövegének helyébe a következő szöveg lép: "Gabonafélék és répa vetőmagjának kezelésére";

2. A B. részben "Perzisztens szerves klórvegyületek", az 1. bejegyzésben, "Aldrin", a 2. oszlop szövegből az "Írország és" szövegrészt el kell hagyni.

2. cikk

A tagállamok legkésőbb 1988. január 1-jéig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1987. szeptember 9-én.

a Bizottság részéről

Frans Andriessen

az alelnök

[1] HL L 71., 1987.3.14., 33. o.

[2] HL L 33., 1979.2.8., 36. o.

--------------------------------------------------